Kebo ditepungaké ing Afrika Lor lan Wétan Tengah watara taun 600 Masehi. Ing jaman pertengahan kebo digawa menyang Éropah lan saiki bisa ditemokaké ing Bulgaria lan Italia. Kayadéné ing Asia kebo ing kéné uga urip ing lapangan sing vegetasiné arang. Kebo-kebo iki dadi bahan pangan, sarta bahan invèstasi kanggo kulawarga. Ing sapérangan laladan kebo uga dadi bagéan saka fèstival taunan. Jinis sing urip ing kéné umumé ya iku kebo kali, senajan amarga isolasi genetis kebo-kebo iku bisa duwé wangun sing béda. Susu kebo iki uga dipigunakaké minangka bahan keju Mozzarella.